Pedes porcini modo Sanctae Manechildis

Pedes porcini modo Sanctae Manechildis, Francogallice Pieds de porc Sainte-Menehould, p. 847 sunt ferculum iam a saeculo XV in urbicula Sanctae Manechildis Campaniae Francicae inlatum.

Pedes porcini longissime (ad minimum quattuor horis) elixantur e cepis, carotis, ascaloniis, allio viridi, herbis siccis, gariofilo, vino albo. Denuo eximiuntur, micis panis involvuntur, friguntur.

Rex Carolus VII, dum urbem S. Manechildis anno 1435 visitavit, pedes porcinos hoc modo paratos comedisse dicitur.Sic Vicipaedia Francica, fonte primario non citato Ludovicus XVI a Lutetia die 21 Iunii 1791 fugiens, in urbe S. Manechildis causa mutationis equorum morans, ibi pedes porcinos gustavisse atque propter hanc moram facilius Varennis captum esse dicitur, sed falso: re vera Varennis apud speciarium nomine Sauce cenans ibidem captus est.Jean-Baptiste Drouet, Récit ... de la manière dont il a reconnu le Roi, et a été cause de son arrestation à Varennes (Lutetiae, 1791);  cap. 5

Historia apocrypha iam anno 1791 his verbis recitata est:
A Sainte Menehould ce nom rappelle à notre Sancho-Pancha couronné les fameux pieds de cochon. Il ne sera pas dit qu'il aura relayé à Sainte Menehould sans avoir mangé sur les lieux des pieds de cochon. Il ne se souvient pas du proverbe: plures occidit gula quam gladius. Le délai de les apprêter et sa face trop ressemblante sur un assignat lui fut fatale ("Nomen S. Manechildis nostro Habinnae coronato pedes porcorum rappellat: ne ibi equos mutans sine gustatione pedum porcorum degeret! Sed 'plures' [sibi dicere debuit] 'occidit gula quam gladius': mora enim parationis ferculi faciesque regis e nota impressa recognita fatales erunt").Camille Desmoulins, Révolutions de France et de Brabant no. 82 (1791) p. 187: vide imaginem nostram ubi nota impressa monstratur; cf. David Downie, A Taste of Paris (Novi Eboraci: St Martin's Press, 2017) pp. 176-182 
Ad aliam versionem eiusdem historiae Grimod de la Reynière anno 1806 in Journal des gourmands et des belles allusit.Grimod de la Reynière, ed., Journal des gourmands et des belles vol. 1 no. 2 (Februario 1806) pp. 165-168

 Modus Sanctae Manechildis 
Aliis ferculis interdum hoc nomen attributum est: tali enim modo, à la Sainte Menehould appellato, pedes aprinos, pp. 29-30 editionis 2ae auriculae porcinae (oreilles de porc Sainte-Menehould), pedes ovinos, pectus agninum et ovinum, pectus vitulinum parare licet. pp. 351-352 Ita Avennione in urbe comiti  anno 1784 pedes ovini (pieds de mouton à la Sainte-Menehould) inlati sunt. In mythistoria brevi Edgari Allan Poe titulo "The System of Doctor Tarr and Professor Fether" anno 1845 divulgata, oblatum esse fingitur veal a la Menehoult (rectius versione Francica Caroli Baudelaire veau à la Sainte-Menehould, i.e. "vitulina modo S. Manechildis").Edgarus Allan Poe, "The System of Doctor Tarr and Professor Fether" in Graham's Magazine vol. 28 fasc. 5 (Novembri 1845) textus, versio Post Grimod de la Reynière, qui épaule de mouton à la Sainte-Ménéhould ("scapulam vervecinam modo S. Manechildis") commendaverat, Elizabeth David in French Provincial Cooking praeceptum poitrine d'agneau Sainte-Ménéhould ("pectus agninum modo S. Manechildis") praebuit. pp. 22-23 editionis 2ae;  pp. 358-359 Iam anno 1803 Grimod de la Reynière turbot et raie à la Sainte-Menehoult ("scophthalmus, batis modo S. Manechildis") inter alias parationes enumeravit, sed minime descripsit; etiam ailerons de dinde et pieds de dindon à la Sainte-Menehoult ("alae gallopavoninae, pedes gallopavonini modo S. Manechildis"). pp. 78-79, 108, 142-144 editionis 2ae Alleces sori modo S. Manechildis (Harengs sors à la Sainte Menehould) anno 1742 a coquo "Menon" praescripti sunt.[Menon], La Nouvelle Cuisine ... continuation au Nouveau traité de la cuisine. Lutetiae, 1742 

 Notae 

 Bibliographia 
 Elizabeth David, "Crackling" in The Spectator (11 Augusti 1961); reimpressa in Elizabeth David, An Omelette and a Glass of Wine (1984)





 Gastronomia Campaniae Francicae

 Nexus externi 
 "Petites histoires de la cuisine" apud Un plat, une histoire (vide "Sainte-Menehould")

Categoria:Ars coquinaria Francica
Categoria:Fercula porcina
Categoria:Gastronomia Campaniae Francicae